29/06/2021 | Administración LocalMunicipal
Aranga
Secretaría - Intervención
Decreto de aprobación das actuacións administrativas automatizadas e selo electrónico do Concello de Aranga

RESOLUCIÓN ASUNTO: DECRETO DE APROBACIÓN DAS ACTUACIÓNS ADMINISTRATIVAS AUTOMATIZADAS E SELO ELECTRÓNICO DO CONCELLO DE ARANGA EXPEDIENTE: 2021/G003/000365 ANTECEDENTES: O Concello de Aranga dispón dunha sede electrónica (https:/sede. aranga. gal), a cal permite que os cidadáns poidan obter documentos administrativos de xeito automático. CONSIDERACIÓNS LEGAIS E TÉCNICAS O artigo 41.1 da Lei 40/2015, do 1 de outubro, de Réxime Xurídico do Sector Público, dispón que: «Se entende por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público.» O apartado 2 do artigo 41 prevé que «en caso de actuación administrativa automatizada tense que establecer previamente o órgano, ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación». Así mesmo, o artigo 42 prevé, que «No exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de firma electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente.» O selo de órgano prevese no artigo 42 da Lei 40/2015, baixo a rúbrica «Sistemas de firma para a actuación administrativa automatizada». A Lei 40/2015 regula a posibilidade de utilizar o selo de órgano por parte das administracións públicas na actuación administrativa automatizada. Con todo, esta aplicación non se pode utilizar de maneira indiscriminada, senón que se ten que usar de acordo cos principios que a mesma Lei establece, e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e en que non interveña de maneira directa un empregado público. Corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. A Ordenanza municipal para a regulación da administración electrónica municipal de Aranga, publicada no BOP da Coruña n.º 242 de data 10/12/2014, a pesar de non estar adaptada ás Leis 39 e 40/2015, regula o selo de órgano e as actuación administrativas automatizadas nos artigos 19 e 24 dentro do capítulo VI baixo a rúbrica de Procedemento “administrativo electrónico”. O artigo 19.1 da Ordenanza municipal para a regulación da administración electrónica municipa, establece: “As entidades integradas na Administración municipal poderán utilizar, para a súa identificación electrónica e para a autenticación dos documentos electrónicos que produzan, os sistemas indicados: c) Sistemas de Sinatura electrónica para a actuación administrativa automatizada.” O artigo 19.3 da Ordenanza municipal para a regulación da administración electrónica municipal: “Os actos administrativos das entidades integradas na Administración municipal poderanse ditar de forma automatizada, sempre que se dea o cumprimento dos requisitos establecidos polos actos administrativos á normativa administrativa aplicable e por esta Ordenanza. A estes efectos, as entidades integradas na Administración municipal poderán determinar para cada suposto a utilización dos sistemas de Sinatura electrónica seguintes: a) Selo electrónico do órgano ou entidade de Dereito público correspondente, baseado nun certificado electrónico que reúna os requisitos esixidos pola lexislación de Sinatura electrónica. b) Código seguro de verificación vinculado ao órgano ou entidade de Dereito público correspondente e, se procede, á persoa asinante do documento.” A Lexislación máis destacada do asunto é a seguinte:  A Lei 7/1985, do 2 de abril, Reguladora das Bases de Réxime Local.  A Lei 5/1997, do 22 de xullo, de Administración Local de Galicia.  Lei 40/2015, do 1 de outubro, de Réxime Xurídico do Sector Público  A Lei 39/2015, do 1 de outubro, do Procedemento Administrativo Común das Administracións Públicas.  A Lei Orgánica 15/1999, do 13 de decembro, de Protección de Datos de Carácter Persoal.  A Lei 59/2003, do 19 de decembro, de sinatura electrónica.  O Real Decreto 3/2010, do 8 de xaneiro, polo que se regula o Esquema Nacional de Seguridade no ámbito da Administración Electrónica.  Ordenanza municipal para a regulación da administración electrónica municipal de Aranga, BOP da Coruña n.º 242 de data 10/12/2014. Considerando o disposto no artigo 70 bis.3 da Lei 7/1985, do 2 de abril, Reguladora das Bases de Réxime Local, e en uso das atribucións que me outorga a lexislación do réxime local, RESOLVO: PRIMEIRO.–Aprobar as seguintes actuacións administrativas automatizadas do Concello de Aranga: – De carácter xeral: todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de Aranga ou á súa sede electrónica (https://sede.aranga. gal) – De carácter específico:  Expedición de certificados e de volantes de empadroamento.  Expedición automática de recibos de presentación no rexistro electrónico da Administración.  Foliado automático de expedientes electrónicos. Con carácter previo á posta en funcionamento de cada un dos procedementos de xestión automatizada, adecuaráse ás necesidades de xestión automatizada e de seguridade, de acordo co Esquema Nacional de Seguridade. SEGUNDO.–Os órganos competentes en relación coas actuacións administrativas automatizadas, en exercicio da función de fe pública administrativa, son os seguintes:  Para a definición das especificacións ou detalle do procedemento de creación e emisión do certificado: Secretaría da Corporación.  Para o deseño informático, programación e mantemento e auditoría do sistema de información e do código fonte: A Xerencia de Informática da Deputación de A Coruña.  Para a supervisión e control de calidade: Secretaría da Corporación. TERCEIRO.–Crease o selo electrónico de Órgano do Concello de Aranga coa seguinte denominación: SELO DE ÓRGANO DO CONCELLO DE ARANGA A responsabilidade da utilización a efectos de impugnación corresponde ao Concello de Aranga. As características do certificado e a verificación de documentos asinados con selo de órgano poderase realizar na sede electrónica do Concello de Aranga (https://sede.aranga. gal). O selo electrónico de Órgano do Concello de Aranga poderase utilizar nos procesos de tramitación automatizada sinalados anteriormente. O órgano responsable a efectos de impugnación é a Alcaldía do Concello de Aranga. CUARTO.–A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da Lei 39/2015, do 1 de outubro, de procedemento administrativo común das administración públicas.2. Os interesados poderanse identificar e autenticar mediante documento nacional de identidade ou documento equivalente. A identificación e autenticación dos cidadáns poderá levarse a cabo por un funcionario público habilitado.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDEC/SIGM). 5. Ostentarán permisos de Selado Electrónico unicamente os funcionarios/as das escalas de administración xeral e de habilitación de carácter nacional que sexan acreditados pola secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, do 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve terceiro. O código electrónico de autenticación (CEA) permitirá verificar a autenticidade dos documentos xerados electrónica e automaticamente nos procedementos automatizados.7. Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.8. As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.9. Os expedientes de tramitación automática arquivaranse no xestor documental TEDec SIGEM, asinado mediante selo electrónico do Concello.10. As copias dos documentos electrónicos terán a consideración que se establece no artigo 27 da Lei 39/2015, do 1 de outubro, de procedemento administrativo común das administracións públicas. QUINTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre. SEXTO.–Esta resolución surtirá efectos desde a súa publicación no Boletín oficial da Provincia de A Coruña. Igualmente publicarase na sede electrónica do Concello de Aranga a efectos de xeral coñecemento. En Aranga, martes 22 de xuño de 2021. O alcalde/presidente Moazzam Colau Pillaga